POROČILO KOMISIJE EVROPSKEMU PARLAMENTU IN SVETU o izvajanju Uredbe (ES) št. 295/2008 Evropskega parlamenta in Sveta o strukturni statistiki podjetij /* COM/2014/0243 final */





Kazalo 1............ UVOD.. 3 1.1......... Uredba o strukturni statistiki podjetij 3 1.2......... Vsebina glavnih podatkovnih nizov. 3 1.3......... Dostopnost SSP. 4 1.4......... Publikacije v letih 2012 in 2013. 5 2............ UČINKOVITOST UREDBE IN USTREZNOST PODATKOVNIH NIZOV.. 5 2.1......... Razpoložljivost in popolnost podatkov. 5 2.2......... Pravila o zaupnosti in njihovo izvajanje. 7 2.3......... Uporabnost SSP. 8 3............ TOČNOST. 8 4............ SKLADNOST IN PRIMERLJIVOST. 9 4.1......... Skladnost 9 4.2......... Primerljivost 9 5............ ROKI ZA POŠILJANJE PODATKOV.. 10 6............ DOSTOPNOST IN RAZUMLJIVOST. 10 7............ SKLADNOST Z UREDBO SSP. 10 8............ OBREMENITEV ZA PODJETJA IN UKREPI ZA NJENO ZMANJŠEVANJE.. 12 8.1......... Ozadje. 12 8.2......... Ukrepi za zmanjšanje obremenitve za podjetja. 12 9............ NADALJNJI RAZVOJ. 13 1. UVOD 1.1. Uredba o strukturni statistiki podjetij V skladu s členom 13(1) Uredbe (ES) št. 295/2008[1] o strukturni statistki podjetij (v nadaljnjem besedilu: Uredba SSP) „Komisija do 29. aprila 2011 in nato vsaka tri leta predloži Evropskemu parlamentu in Svetu poročilo o statistikah, urejenih skladno s to uredbo, zlasti o njihovi kakovosti in o obremenitvi za podjetja“. To poročilo sledi poročilu iz maja 2011[2], predloženem v skladu s členom 14(1) Uredbe Sveta (ES, Euratom) št. 58/97 (prejšnja uredba, ki jo je zdaj nadomestila zgoraj navedena Uredba SSP). To poročilo vsebuje pregled napredka pri izvajanju Uredbe SSP in temelji na končnih podatkih za referenčno leto 2010 glede strukturne statistike podjetij na področju: · storitev, · industrije, · trgovine, · gradbeništva, · poslovnih storitev in · demografije podjetij. Vsebuje tudi informacije o ukrepih, ki jih je Komisija sprejela za zagotovitev razpoložljivosti visokokakovostne evropske strukturne statistike podjetij, in informacije o izvajanju Uredbe SSP s strani držav članic. Poleg tega vsebuje še informacije o obremenitvi zagotavljanja statistike za podjetja ter o ukrepih Eurostata in držav članic za zmanjšanje navedene obremenitve. 1.2. Vsebina glavnih podatkovnih nizov Strukturna statistika podjetij (v nadaljnjem besedilu: SSP) omogoča celovit pogled v strukturo, razvoj in značilnosti evropskih podjetij kot celote in njihovih različnih sektorjev ter pomembno prispeva na več drugih področjih, kot so nacionalni računi, kratkoročna statistika in poslovni registri. Podatki na splošno zajemajo vse sektorje razen kmetijstva in osebnih storitev. Podatki so zbrani za naslednje spremenljivke: · spremenljivke, povezane s proizvodnjo (na primer prihodki in dodana vrednost), · spremenljivke, povezane z inputom, in sicer v zvezi z inputom dela (na primer zaposlovanje in opravljene ure), inputom blaga in storitev (na primer celotni nakupi) ter inputom kapitala (na primer naložbe v opredmetena osnovna sredstva); ter · spremenljivke, povezane z demografijo podjetij (na primer populacija dejavnih podjetij, število novoustanovljenih podjetij in število zaprtih podjetij). Poleg tega je iz navedenega izpeljanih več pomembnih kazalnikov v obliki razmerij nekaterih denarnih spremenljivk ali vrednosti na prebivalca. Vse države članice so poslale podatkovne nize, kot zahteva Uredba Komisije (ES) št. 251/2009[3]. Glavni podatkovni nizi so: · letna statistika podjetij (vse značilnosti so objavljene po državah na štirimestni ravni NACE Rev.2[4] (razredi)), · letna statistika podjetij po velikostnih razredih (vse značilnosti so objavljene po državah na trimestni ravni NACE Rev.2 (skupine)) z velikostnimi razredi, ki so določeni na podlagi števila zaposlenih oseb); · letna regionalna statistika (štiri značilnosti so objavljene glede na regijo na ravni NUTS 2 in na dvomestni ravni NACE Rev.2 (oddelki)); ter · letna demografska statistika po pravni obliki ali po velikostnem razredu glede na število zaposlenih (značilnosti so objavljene po državah na štirimestni ravni NACE Rev.2 (razredi)). Večino podatkov zberejo nacionalni statistični uradi s statističnimi raziskovanji, poslovnimi registri ali iz različnih upravnih virov. Za zagotovitev kakovosti proizvedene SSP države članice v skladu z virom podatkov uporabljajo različne statistične metode, kot so preračunavanje, ocena, ki temelji na modelu, ali različne oblike pripisanega zneska. Preden se podatki, prejeti od držav članic, objavijo na spletišču Eurostata, se preveri njihova kakovost. 1.3. Dostopnost SSP Vsi podatki držav članic za referenčno leto 2010 skupaj z zbirnimi rezultati EU so od novembra 2012 prosto dostopni na spletišču Eurostata. Razdelek-SSP spletišča se enostavno poišče po naslovu področja „Industrija, trgovina in storitve“[5] ali s funkcijo iskanja[6]. 1.4. Publikacije v letih 2012 in 2013 Poleg razpoložljivosti na spletišču Eurostata so rezultati vključeni tudi v številne članke, objavljene v prenovljenem razdelku o evropskem podjetništvu orodja Statistics Explained[7]. Orodje Statistics Explained temelji na tehnologiji Web 2.0 tipa wiki, namenjeno pa je pretežno razlagi evropske statistike s predstavitvijo podatkov in poudarkom na zanimivosti ali presenetljivosti statistike z vsemi potrebnimi osnovnimi informacijami. SSP so bile uporabljene tudi v številnih drugih publikacijah. V letih 2012 in 2013 je bilo prispevanih veliko podatkov zlasti za Eurostatov letopis, žepno knjižico Eurostata in regionalni letopis. 2. UČINKOVITOST UREDBE IN USTREZNOST PODATKOVNIH NIZOV 2.1. Razpoložljivost in popolnost podatkov Tabele 1, 2 in 3 kažejo, da so podatki, ki so jih poslale države članice, na splošno precej popolni za vse module SSP. Države se štejejo za „velike“, „srednje velike“ ali „majhne“ na podlagi svojega deleža skupne dodane vrednosti EU v gospodarstvu. Manjkajoči podatki so bili pojasnjeni z dejstvom, da so se pri izračunu nekaterih kazalnikov pojavile posamezne težave; nekateri podatki niso bili na voljo za referenčno leto 2010; odsotnost virov podatkov za regionalne podatke in podatke o „enoti enovrstne dejavnosti“ (v nadaljnjem besedilu: EED); podatki so bili na voljo po roku za prenos podatkov ali nične vrednosti niso bile zagotovljene. Države so obljubile, da bodo pri naslednjem pošiljanju podatkov zagotovile popolne podatkovne nize (referenčno leto 2011). Razpoložljivost SSP na spletišču Eurostata je bila omejena zaradi dejstva, da so nekateri podatki, zlasti za majhne države, zaupni. Tabela 1: Razpoložljivost in zaupnost končnih podatkov za leto 2010 o storitvah, industriji, trgovini in gradbeništvu, NACE Rev.2 Države[8] || Vse poslane celice v odstotkih glede na zahtevo Uredbe SSP || Zaupne celice v odstotkih poslanih celic Velike države || 94 || 10 Srednje velike države || 92 || 15 Majhne države[9] || 98 || 24 SKUPAJ || 95 || 18 Rezultati iz leta 2010 za 27 držav članic EU in Norveško so pokazali petodstotno povečanje razpoložljivosti podatkov v primerjavi s prejšnjim poročilom Evropskemu parlamentu in Svetu. Zlasti majhne države so zagotovile več podatkov o štirih sektorjih iz tabele 1. Prav tako je bila zelo dobra razpoložljivost podatkov (95 %) za statistiko poslovnih storitev (tabela 2) in demografijo podjetij (tabela 3). K tej visoki stopnji razpoložljivosti so prav tako pomembno prispevale majhne države. Dejstvo, da so se nekatere države članice odločile, da ne označijo vrednosti nekaterih kazalnikov kot zaupne, kar bi lahko storile, je prav tako prispevalo k visoki razpoložljivosti podatkov. Tabela 2: Razpoložljivost in zaupnost končnih podatkov o poslovnih storitvah za leto 2010, NACE Rev.2. Države || Vse poslane celice v odstotkih glede na zahtevo Uredbe SSP || Zaupne celice v odstotkih poslanih celic Velike države || 100 || 0 Srednje velike države || 97 || 10 Majhne države || 90 || 15 SKUPAJ || 95 || 11 Tabela 3: Razpoložljivost in zaupnost končnih podatkov o demografiji podjetij za leto 2010, NACE Rev.2. Države || Vse poslane celice v odstotkih glede na zahtevo Uredbe SSP || Zaupne celice v odstotkih poslanih celic Velike države || 99 || 10 Srednje velike države || 91 || 12 Majhne države || 98 || 13 SKUPAJ || 95 || 12 2.2. Pravila o zaupnosti in njihovo izvajanje Tabele v odstavku 2.1 ponazarjajo, v kolikšni meri so pravila o zaupnosti omejila razpoložljivost podatkov. Vse države članice so začele izvajati podobna pravila o zaupnosti, predvsem zato, da se prepreči sproščanje podatkov o enem ali več posebnih podjetjih. Poleg tega je bil ta pristop v več državah članicah dopolnjen s „pravilom prevladujočega“, v skladu s katerim se podatki niso objavili, če je en anketiranec predstavljal več kot določen odstotek številk. Uporabljeni odstotki se med državami članicami rahlo razlikujejo. Odstotek podatkov, razvrščenih kot zaupni, je med 0 % in 24 % z zajetimi višjimi stopnjami za srednje velike in majhne države zaradi navedenih pravil. Vendar so bile stopnje zaupnosti iz leta 2010 za statistiko sektorjev storitev, industrije, trgovine in gradbeništva za štiri odstotke nižje od stopenj iz prejšnjega poročila. Da se zaščitijo zaupni nacionalni podatki, v statistiko za objavo poleg pravil o zaupnosti, ki veljajo za podatke na ravni države, prav tako niso bili vključeni podatki na ravni EU. Pravila, ki določajo okoliščine, v katerih skupne vrednosti EU niso objavljene, so bila določena v Listini o zaupnosti, dogovorjeni z vsemi državami članicami. Posledično 8,3 % agregiranih rezultatov EU iz referenčnega leta 2010 za statistiko storitev, industrije, trgovine in gradbeništva zaradi zaupnosti ni bilo mogoče objaviti. Približno 14 % agregiranih rezultatov EU za poslovne storitve in demografijo podjetij zaradi zaupnosti ni bilo na voljo. Številke in odstotki celic z zaupnimi podatki so predstavljeni v spodnji tabeli. Tabela 4: Zaupnost glavnih spremenljivk, vključenih v letno statistiko podjetij, za katero so bili agregati EU iz leta 2010 objavljeni za vse ravni NACE Rev.2 Področje SSP || Skupno število celic s podatki || Število celic z zaupnimi podatki || Zaupni podatki (%) Storitve || 5 569 || 679 || 12,2 Industrija || 8 008 || 457 || 5,7 Trgovina || 2 092 || 170 || 8,1 Gradbeništvo || 732 || 56 || 7,7 Skupaj (storitve, industrija, trgovina in gradbeništvo) || 16 401 || 1 362 || 8,3 Poslovne storitve || 151 || 21 || 13,9 Demografija podjetij || 18 532 || 2 700 || 14,6 2.3. Uporabnost SSP Kazalnik uporabnosti SSP je število prenosov s spletišča Eurostata. Številke iz spodnje tabele so za obdobje od oktobra 2012 do avgusta 2013, v katerem si bili na voljo podatki za leto 2010. Tabela 5: Število prenosov Področje SSP || Število prenosov 127 574 Storitve, industrija, trgovina in gradbeništvo || 106 594 Industrija in gradbeništvo || 59 540 Trgovina || 20 302 Storitve || 13 885 Regionalni podatki – vsi sektorji || 12 867 Poslovne storitve || 5 954 Demografija podjetij || 15 026 3. TOČNOST Da se določi natančnost SSP, Uredba Komisije (EU) št. 275/2010[10] zahteva, da vse države članice vsako leto zagotovijo Eurostatu informacije o kazalnikih kakovosti, kot so koeficienti variacije. Predložiti morajo tudi poročilo o metodologiji, uporabljeni za zbiranje in obdelavo podatkov. Na podlagi informacij, ki so jih poslale vse države članice, je Eurostat pripravil oceno za referenčno leto 2010, njeni glavni deli pa so vključeni v to poročilo. Države članice prosto odločajo o najučinkovitejših načinih zbiranja in obdelave podatkov v skladu z nacionalnimi posebnostmi (na primer velikostni razredi, gospodarska dejavnost ter regije) in razpoložljivimi upravnimi viri. Za vrednotenje kakovosti podatkov na ravni EU je Eurostat izračunal agregirane koeficiente variacije EU, ki temeljijo na nacionalnih koeficientih variacije za šest značilnosti in za vse sektorje na enomestni ravni NACE Rev.2 (področje). Tabela 6: Agregirani koeficienti variacije EU za statistiko storitev, industrije, trgovine in gradbeništva (%) 2010 || Delež koeficientov variacije EU (%) Koeficienti variacije EU[11] || Število podjetij || Promet || Dodana vrednost || Stroški zaposlenih || Bruto naložbe || Število zaposlenih 0,0–0,5 || 69 || 62 || 69 || 85 || 0 || 100 0,6–1,5 || 23 || 31 || 31 || 8 || 31 || 0 1,6–2,5 || 8 || 0 || 0 || 8 || 31 || 0 > 2,5 || 0 || 8 || 0 || 0 || 38 || 0 Zgornja tabela kaže, da so agregirani koeficienti variacije za spremenljivke večinoma pod 1,5, z izjemo spremenljivke „bruto naložbe“, za katero so koeficienti pretežno med 0,6 in 2,5. Na splošno so koeficienti variacije nižji za industrijo ter nekoliko višji za gradbeništvo, trgovino in storitve. 4. SKLADNOST IN PRIMERLJIVOST Kot je navedeno, so države članice pozvane k predložitvi poročil za vsako referenčno leto, v katerih navedejo informacije o metodologiji, uporabljeni za zbiranje in obdelavo podatkov. 4.1. Skladnost Skladnost se nanaša na mero, do katere statistična pravilnost dopušča kombiniranje podatkov iz različnih virov. Eurostat zato poskuša opredeliti skupne lastnosti SSP in drugih raziskovanj podjetij ter določiti, do kolikšne mere so ta dosledna. SSP se lahko uporabi skupaj s statistiko iz številnih drugih virov, kot so poslovni registri, nacionalni računi, anketa o stroških dela, statistika delovne sile, demografija podjetij in kratkoročna statistika. Analiza skladnosti SSP in drugih statističnih virov je pokazala številne razlike med podatki in uporabljenimi metodologijami. Za vsak statistični vir bo izbrana metodologija, ki najbolje ustreza namenom navedenega vira, zaradi česar se bodo v metodologiji med viri pojavile razlike. 4.2. Primerljivost Statistika storitev, industrije, trgovine in gradbeništva je primerljiva časovno in po državah le od referenčnega leta 2005 naprej, saj so nekatere države začele z izvajanjem sprememb v metodologiji in obsegu pred navedenim letom. Izvajanje nove klasifikacije dejavnosti (NACE Rev.2) leta 2008 preprečuje prenos katere koli časovne serije čez navedeno leto. Statistika poslovnih storitev in demografije podjetij je primerljiva od leta 2008, ko je raziskovanje postalo obvezno. 5. ROKI ZA POŠILJANJE PODATKOV Roki, do katerih morajo države članice poslati podatke za referenčno leto, kot je navedeno v Uredbi SSP, so: · 10 mesecev po koncu leta za predhodno statistiko storitev, industrije, trgovine in gradbeništva; ter · 18 mesecev po koncu leta za končne podatke za vse sektorje. Za referenčno leto 2010 je pravočasno in za vsa področja SPP svoje podatke poslalo 19 držav. Odstopanja od določb Uredbe SSP so bila odobrena nekaterim državam članicam, da bi lahko opravile potrebne prilagoditve svojih nacionalnih statističnih sistemov. Popolna odstopanja so bila odobrena Estoniji in Franciji za statistiko poslovnih storitev. 6. DOSTOPNOST IN RAZUMLJIVOST Vsa SSP je brezplačno na voljo na spletišču Eurostata pod področjem „Industrija, trgovina in storitve“, skupaj s podrobnimi obrazložitvami metodoloških vprašanj, ki so lahko pomembna za uporabnike[12]. Nacionalni statistični uradi prav tako objavijo SSP na nacionalni ravni, zaradi česar so podatki še lažje dostopni uporabnikom. 7. SKLADNOST Z UREDBO SSP Skladnost držav članic z Uredbo SSP se oceni na podlagi popolnosti zagotovljenih podatkov, števila različic pred objavo končnih podatkov in upoštevanja rokov za predložitev podatkov. Skupna ocena skladnosti za podatke iz leta 2010 kaže izboljšanje na ravni skladnosti, zajeti v prejšnjem poročilu. Čeprav večina držav pri pošiljanju podatkov zdaj bolj upošteva roke v primerjavi s prej, jih nekatere države še vedno ne spoštujejo in povzročajo zamude pri objavi agregatov EU. Povprečno je bila zagotovljena 1,4 različice podatkov vsake države članice pred objavo končnih podatkov. Tabela 7 prikazuje skupno oceno skladnosti za vseh 27 držav članic EU in Norveško za vsa področja, za katera je veljala Uredba SSP za referenčno leto 2010. Glede skladnosti so bile države razdeljene v štiri razrede: · ZD = zelo dobra skladnost. Vsi zahtevani podatki (z manjšimi izjemami) so bili pravočasno poslani (90 % ali več točk). · D = dobra skladnost. Nekaj elementov je manjkalo ali je prišlo do manjših zamud pri pošiljanju podatkov (70 in 89 % točk). · S = podatki so bili delno na voljo, vendar so manjkali pomembni deli zahtevanih informacij ali roki niso bili upoštevani (med 10 in 69 % točk). · ZS = velik del podatkov je manjkal ali je prišlo do velikih zamud pri pošiljanju podatkov (manj kot 10 %). Tabela 7: Skupna ocena skladnosti Države || Skupni rezultat AT, BE, BG, CZ, DE, EE, ES, FI, FR, HU, LT, LV, NO, PT, RO, SI, SK || ZD CY, DK, IE, IT, LU, NL, PL, SE, UK || D EL, MT || S – || ZS Zgornja tabela kaže, da je bila skladnost za večino držav članic „zelo dobra“ ali „dobra“. Eurostat je za izboljšanje skladnosti ukrepal na dva načina, in sicer s poročanjem o izvedenem spremljanju skladnosti in zagotavljanjem orodja državam članicam za potrditev podatkov. Eurostat zdaj dvakrat letno pošlje poročilo o skladnosti usmerjevalni skupini SSP, enkrat na leto pa skupini direktorjev za statistiko podjetij. V nekaterih primerih je generalni direktor Eurostata prav tako poslal pisma voditeljem nacionalnih statističnih uradov. Eurostat je proučil načine za zmanjšanje števila različic podatkov držav članic pred objavo končnih podatkov. Razvil je orodje za potrditev podatkov, ki ga države članice lahko uporabijo za preverjanje natančnosti in morebitne zaupnosti, preden podatke pošljejo Eurostatu. 8. OBREMENITEV ZA PODJETJA IN UKREPI ZA NJENO ZMANJŠEVANJE 8.1. Ozadje Za lažjo prilagoditev na spreminjajoče se gospodarsko okolje in hitrejši odziv uporabnikom z novo potrebo po statistiki v različnih razmerah Eurostat stalno išče različne načine za boljšo prilagodljivost evropskega statističnega sistema glede SSP. Vendar morajo biti ukrepi, ki bi lahko prispevali k doseganju bolj prilagodljivega in visokokakovostnega sistema statistike podjetij, izrecno omejeni glede na cilj v zvezi z zmanjšanjem statistične obremenitve za anketirance, predvsem podjetja, in glede na zmanjšano število razpoložljivih virov, ki so na voljo nacionalnim statističnim organom. Delovanje znotraj omejitev pomeni, da si mora Eurostat prizadevati za racionalen razvoj statistike podjetij, in sicer tako, da išče sinergije, prednostno razvršča naloge in se osredotoča na evropske cilje. V skladu s sporočilom Vizija za naslednje desetletje (COM(2009) 404) se je začel izvajati projekt za določitev okvirne uredbe o vključitvi statistike podjetij, ki bo z zagotavljanjem skupne infrastrukture in opredelitvijo doslednih zahtev po podatkih poenostavila pripravo statistike podjetij. 8.2. Ukrepi za zmanjšanje obremenitve za podjetja Eurostat stalno sodeluje z nacionalnimi statističnimi uradi pri iskanju načinov za zmanjšanje obremenitve za podjetja ter v ta namen poenostavlja zahteve po podatkih in hkrati zagotavlja, da razpoložljiva statistika izpolnjuje potrebe uporabnikov. Po več posvetovanjih z glavnimi uporabniki SSP znotraj Komisije in zunaj nje je Eurostat opredelil številne možne načine za zmanjšanje obremenitve nacionalnih statističnih uradov in podjetij. Ti ukrepi so povezani z zahtevami, predpisanimi podjetjem za finančne storitve, podrobnostmi, zahtevanimi za večletne podatkovne nize, in ukinitvijo podatkovnih nizov, ki temeljijo na EED. Poleg navedenih sprememb se pregleduje seznam zahtevanih značilnosti, pri čemer bodo upoštevani predlogi Odbora za evropski statistični sistem glede neprednostnih področij. Nekateri ukrepi, ki so jih sprejele države članice za zmanjšanje obremenitve za podjetja, so bili povezani z zbiranjem podatkov SSP. Večina držav članic pogosto uporablja vzorčna raziskovanja, pri čemer so sprejele nove strategije vzorčenja, da se zmanjša obremenitev za podjetja in znižajo stroški za nacionalne statistične urade. Poleg tega je več držav iz svojih raziskovanj izključilo mala podjetja in namesto tega uporabilo upravne vire podatkov, združene z ocenami. Mnoge države članice veliko raje in vedno bolj uporabljajo upravne vire podatkov, namesto da bi izvajale raziskovanja. Vendar obstaja več ovir za uporabo samo upravnih virov podatkov, ki se običajno razlikujejo od statističnih podatkov, na primer glede na uporabljene opredelitve, oblike, oznake in protokole prenosa. Nacionalni statistični uradi sodelujejo z organi, odgovornimi za upravne podatke, in tako poskušajo premagati te ovire, s čimer bi lahko izboljšali uporabo upravnih podatkov in poenostavili proces zbiranja podatkov. Nekatere države so razvile in začele izvajati spletne sisteme za zbiranje letnih davčnih in statističnih informacij. Ti sistemi uporabljajo moderno informacijsko tehnologijo ter lahko izboljšajo kakovost podatkov in skrajšajo čas, ki je potreben za njihov vnos in obdelavo. Obremenitev za podjetja se upošteva pri vsaki spremembi zahtev po podatkih ali procesov proizvodnje podatkov. Vendar je glavni cilj še vedno proizvodnja visokokakovostnih SSP, ki izpolnjujejo potrebe uporabnikov na stroškovno učinkovit način. 9. NADALJNJI RAZVOJ Evropski statistični sistem nenehno išče načine odzivanja na nove in nastajajoče potrebe po statistiki, pri čemer si hkrati prizadeva zmanjšati obremenitev za anketirance in znižati stroške priprave statistike. Eurostat je razvil program za posodobitev evropskih statistik podjetij in trgovine[13], ki je deloval šest let, in sicer od leta 2008 do leta 2013. Njegov glavni dosežek je bil predlog za praktične ukrepe za posodobitev statistike podjetij, kot sta razvoj ciljnih nizov kazalnikov in opravljanje pregleda prednostnih nalog. Izvajanje tega predloga bo v naslednjih letih od evropskega statističnega sistema zahtevalo veliko zavzetost in znatno vlaganje. [1] Uredba (ES) št. 295/2008 Evropskega parlamenta in Sveta z dne 11. marca 2008 o strukturni statistiki podjetij (prenovitev), UL L 97, 9.4.2008, str. 13. [2] COM(2011) 242 final. [3] Uredba Komisije (ES) št. 251/2009 z dne 11. marca 2009 o izvedbi in spremembi Uredbe (ES) št. 295/2008 Evropskega parlamenta in Sveta glede serije podatkov za pripravo strukturne statistike podjetij in prilagoditev, potrebnih po reviziji statistične klasifikacije proizvodov po dejavnosti (CPA), UL L 86, 31.3.2009, str. 170. [4] Uredba Komisije (ES) št. 1893/2006 Evropskega Parlamenta in Sveta z dne 20. decembra 2006 o uvedbi statistične klasifikacije gospodarskih dejavnosti NACE Revizija 2 in o spremembi Uredbe Sveta (EGS) št. 3037/90 kakor tudi nekaterih uredb ES o posebnih statističnih področjih, UL L 393, 30.12.2006, str. 1. [5] http://epp.eurostat.ec.europa.eu/portal/page/portal/statistics/search_database. [6] http://epp.eurostat.ec.europa.eu/portal/page/portal/eurostat/home. [7] http://epp.eurostat.ec.europa.eu/statistics_explained/index.php/Category:Structural_business_statistics. [8] Da bi se obremenitev za podjetja čim bolj zmanjšala in bi se znižali stroški nacionalnih statističnih organov, lahko države članice označijo podatke, ki se uporabljajo „le kot prispevek k evropski skupni vrednosti“, z oznako CETO. Če države članice takšne podatke objavijo na nacionalni ravni, jih Eurostat ne objavi in niso označeni z oznako CETO. Uporaba oznake CETO je odvisna od deleža držav članic skupne dodane vrednosti v gospodarstvu: velike države: DE, FR, IT, UK; srednje velike države: BE, DK, ES, GR, IE, NL, AT, PL, PT, FI, SE, NO; majhne države: BG, CZ, EE, CY, LV, LT, LU HU, MT, RO, SI, SK. [9] Podatki za Malto so iz leta 2009. [10] Uredba Komisije (EU) št. 275/2010 z dne 30. marca 2010 o izvajanju Uredbe (ES) št. 295/2008 Evropskega parlamenta in Sveta glede meril za ovrednotenje kakovosti strukturne statistike podjetij, UL L 86, 1.4.2010, str. 1. [11] Koeficienti variacije so bili izračunani za končne podatke leta 2010 za serije 1A, 2A, 3A in 4A (priloge od I do IV), na enomestni ravni NACE Rev.2 (področje). [12] http://epp.eurostat.ec.europa.eu/portal/page/portal/eurostat/home. [13] Sklep št. 1297/2008/ES Evropskega parlamenta in Sveta z dne 16. decembra 2008 o uvedbi Programa za posodobitev evropskih statistik podjetij in trgovine (MEETS), UL L 340, 19.12.2008, str. 76.